[bookmark: _GoBack]На заинтересованите лица се предоставя 14-дневен срок, считан от 23.12.2020 г., за предложения и становища по настоящия проект за изменение на Наредбата за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас Предложения могат да бъдат  депозирани в деловодството на Общински съвет – Бургас, както и на следния електронен адрес:  drakaliev@abv.bg




                                                                                                                                      ПРОЕКТ


Наредба за изменение на Наредбата за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас

	§ 1: Чл.8, ал.1, изречение второ от Наредбата придобива следния вид: „Комисията избира от своя състав председател и подготвя проект на годишен спортен календар, съдържащ спортни мероприятия и съответните суми за финансовото им подпомагане, съгласно спецификата на спорта (олимпийски/неолимпийски), вида на състезанието, брой дни и участници, както и обществения интерес към проявата.
 
          § 2: Чл.8, ал.2 се изменя по следния начин: 
„В срок до края на месеца, предхождащ приемането на общинския бюджет, комисията изпраща проекта на годишния спортен календар до кмета на 
община Бургас, който го одобрява и прилага към проекта за бюджета.“ 

           § 3: Чл. 8, ал.3 става ал.4, а ал.4 става ал.3 и придобива следния вид: „Годишният спортен календар се приема от Общински съвет – Бургас с приемането на бюджета за съответната година.“




























